
ועדת העבודה, הרווחה והבריאות
10/03/2014

הכנסת התשע-עשרה
נוסח לא מתוקן

מושב שני
<פרוטוקול מס' 209>
מישיבת ועדת העבודה, הרווחה והבריאות
יום שני, ח' באדר ב התשע"ד (10 במרץ 2014), שעה 8:45
<סדר היום:>
<הצעת חוק למניעת העישון במקומות ציבוריים והחשיפה לעישון (תיקון - איסור עישון ביציעי מגרשי ספורט), התשע"ג-2013>
הצעתם של חברי הכנסת עדי קול, אלעזר שטרן, דוד צור, דב ליפמן, משה זלמן ייגלין, יואל רזבוזוב, איילת שקד
נכחו:

<חברי הוועדה:> 
חיים כץ – היו"ר
<מוזמנים:> 
	רוני ברקוביץ
	–
	סגן ראש אגף אכיפה, משרד הבריאות

	אפי שפר
	–
	מנהל תחום פיקוח ואכיפה, משרד הבריאות

	רפ"ק אבי קדוש
	–
	ראש חוליית ספורט, אג"מ, משטרת ישראל

	סנ"צ קלוד גוגנהיים
	–
	עוזר היועץ המשפטי, משטרת ישראל

	עו"ד איילת לוי
	–
	עוזרת היועץ המשפטי, המשרד לביטחון פנים

	שבתי גרברציק
	–
	דובר המשטרה למגזר הדתי חרדי, משטרת ישראל


<ייעוץ משפטי: >
יעל סלנט
<מנהלת הוועדה:>
וילמה מאור
<רישום פרלמנטרי:>
אהובה שרון - חבר המתרגמים
<הצעת חוק למניעת העישון במקומות ציבוריים והחשיפה לעישון (תיקון - איסור עישון ביציעי מגרשי ספורט), התשע"ג-2013>
הצעתם של חברי הכנסת עדי קול, אלעזר שטרן, דוד צור, דב ליפמן, משה זלמן ייגלין, יואל רזבוזוב, איילת שקד
<היו"ר חיים כץ:>
בוקר טוב. שבוע חדש. יום שני בשבוע, ח' באדר ב', ה-10 במרץ 2014 ואני מתכבד לפתוח את ישיבת ועדת העבודה, הרווחה והבריאות. על סדר היום הצעת חוק למניעת העישון במקומות ציבוריים והחשיפה לעישון (תיקון – איסור עישון ביציעי מגרשי ספורט), התשע"ג-2013.
אני רואה שאלה שנמצאים כאן לא קשורים לדיון הנוכחי, אני אסביר לכם במה מדובר. התקיים דיון ועכשיו אנחנו מקריאים את הצעת החוק ומצביעים עליה. 

<יעל סלנט:>
הצעת חוק למניעת העישון במקומות ציבוריים והחשיפה לעישון (תיקון - איסור עישון ביציעי מגרשי ספורט), התשע"ד-2014

1. תיקון התוספת
בחוק למניעת העישון במקומות ציבוריים והחשיפה לעישון, התשמ"ג-1983, בתוספת, אחרי פרט 12א יבוא:

"12ב.
אצטדיון ספורט (להלן – "האצטדיון"), למעט שני אזורים נפרדים של מושבים שהוקצו לעישון בידי הנהלת האצטדיון, אם הוקצו, ובלבד שמספר המושבים כאמור אינו עולה על רבע ממספר המושבים באצטדיון כולו, ולמעט חדר נפרד לחלוטין, שהוקצה לעישון בהפסקות בידי הנהלת האצטדיון, אם הוקצה, ששטחו אינו עולה על רבע מהשטח שהוקצה לציבור להמתנה בהפסקות, ובלבד שיש בו סידורי אוורור תקינים והעישון בו אינו גורם למטרד בחלקים אחרים של המקום".
<היו"ר חיים כץ:>
מי בעד?

הצבעה

בעד – פה אחד
אושר.
<היו"ר חיים כץ:>
הצעת החוק אושרה פה אחד כהכנה לקריאה הראשונה והיא תעבור למליאה שם אני מקווה שהיא תעבור. את רוב השינויים נעשה בין קריאה שנייה לשלישית.

תודה רבה. הישיבה נעולה.

<הישיבה ננעלה בשעה 08:50.>
